Георги Щерев
Зад Смолян

chitanka.info

Зад Смолян слънцето заспива.

Угасват охрени скалите.

Денят полека си отива

с крилата сини на орлите.

Все още топло е небето.

Градът край своя път остава.

Пъстървена, реката свети

и през кръвта ми преминава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.